 **ΑΔΑ ΠΡΟΔ :** 6ΨΧ646907Ο-Ζ3Ν

 **ΠΡΑΞΗ**: **1513**

 **ΕΛΛΗΝΙΚΗ ΔΗΜΟΚΡΑΤΙΑ**

 **ΥΠΟΥΡΓΕΙΟ ΥΓΕΙΑΣ ΜΥΤΙΛΗΝΗ 21/6/2023**

**2η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΡΙΘΜ.ΠΡΩΤ.8530**

 **ΠΕΙΡΑΙΩΣ ΚΑΙ ΑΙΓΑΙΟΥ**

 **ΝΟΣΟΚΟΜΕΙΟ ΜΥΤΙΛΗΝΗΣ ΑΔΑ:** Ψ7ΣΔ46907Ο-7ΑΔ

 **«ΒΟΣΤΑΝΕΙΟ» AΔΑΜ:** **23PROC012926193**

 **CPV:** 85312320-8

 **ΤΜΗΜΑ:** ΓΡΑΦΕΙΟ ΠΡΟΜΗΘΕΙΩΝ

 **ΠΛΗΡ.:** ΤΣΟΥΛΕΛΛΗ ΑΘΗΝΑ

 **ΤΗΛ:** 22510 - 26390

 **FAX:**22510-37130

 **Email**.promithies@vostanio.gov.gr

 **ΠΡΟΚΗΡΥΞΗ**

 Το Γενικό Νοσοκομείο Μυτιλήνης, δια των υπ’ αριθμ. 11η/17-05-2023 (θέμα 45ο) απόφαση Δ.Σ, προκηρύσσει με κριτήριο κατακύρωσης την χαμηλότερη τιμή , για « ΠΑΡΟΧΗ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ ΑΝΑΓΝΩΡΙΣΗΣ, ΑΞΙΟΛΟΓΗΣΗΣ ΚΑΙ ΔΙΑΧΕΙΡΙΣΗΣ ΔΗΜΟΣΙΟΝΟΜΙΚΩΝ ΚΙΝΔΥΝΩΝ – ΚΑΤΑΡΤΙΣΗ ΣΧΕΔΙΟΥ ΧΑΡΤΗ ΔΙΑΔΙΚΑΣΙΩΝ ΠΑΡΑΓΩΓΗΣ ΠΡΑΞΕΩΝ ΜΕ ΔΗΜΟΣΙΟΝΟΜΙΚΕΣ ΣΥΝΕΠΕΙΕΣ ΓΙΑ ΤΟ ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ» (CPV: 85312320-8) **για ένα (1) έτος .**

 Προϋπολογισμός δαπάνης 20.000,00 ευρώ χωρίς Φ.Π.Α. 24%

 Ο διαγωνισμός θα διενεργηθεί από αρμόδια επιτροπή στις 4/7/2023 ημέρα Τρίτη και ώρα 11.00 π.μ. στα γραφεία του Νοσοκομείου.

 Γραμματέας του ανωτέρω διαγωνισμού ορίζεται η κα Πρωτούλη Ζαχαρώ τηλ. 2251026390.

 Προς διευκόλυνση των ενδιαφερομένων, το πλήρες κείμενο της Διακήρυξης σε ηλεκτρονική μορφή έχει αναρτηθεί από την ιστοσελίδα της Αναθέτουσας Αρχής ([www.vostanio.gov.gr](http://www.vostanio.gr/)) στον σύνδεσμο Διαγωνισμοί και στη Διαύγεια.

 **Ο ΔΙΟΙΚΗΤΗΣ**

 **ΚΑΜΠΟΥΡΗΣ**

 

 **ΕΛΛΗΝΙΚΗ ΔΗΜΟΚΡΑΤΙΑ ΑΔΑ ΠΡΟΔ: 6ΨΧ646907Ο-Ζ3Ν**

 **ΥΠΟΥΡΓΕΙΟ ΥΓΕΙΑΣ & ΠΡΑΞΗ: 1513**

**2η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΔΑ:** Ψ7ΣΔ46907Ο-7ΑΔ

 **ΠΕΙΡΑΙΩΣ ΚΑΙ ΑΙΓΑΙΟΥ ΑΔΑΜ: 23PROC012926193**

 **ΝΟΣΟΚΟΜΕΙΟ ΜΥΤΙΛΗΝΗΣ ΜΥΤΙΛΗΝΗ 21/6/2023**

 **«ΒΟΣΤΑΝΕΙΟ» ΑΡΙΘΜ. ΠΡΩΤ.8530**

 **CPV:** **85312320-8**

 **ΕΚΔΗΛΩΣΗ ΕΝΔΙΑΦΕΡΟΝΤΟΣ ΜΕ ΣΥΛΛΟΓΗ**

 **ΚΛΕΙΣΤΩΝ ΠΡΟΣΦΟΡΩΝ 33/2023**

**ΓΙΑ ΤΗΝ ΠΑΡΟΧΗ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ ΑΝΑΓΝΩΡΙΣΗΣ, ΑΞΙΟΛΟΓΗΣΗΣ ΚΑΙ ΔΙΑΧΕΙΡΙΣΗΣ ΔΗΜΟΣΙΟΝΟΜΙΚΩΝ ΚΙΝΔΥΝΩΝ – ΚΑΤΑΡΤΙΣΗ ΣΧΕΔΙΟΥ ΧΑΡΤΗ ΔΙΑΔΙΚΑΣΙΩΝ ΠΑΡΑΓΩΓΗΣ ΠΡΑΞΕΩΝ ΜΕ ΔΗΜΟΣΙΟΝΟΜΙΚΕΣ ΣΥΝΕΠΕΙΕΣ ΓΙΑ ΤΟ ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ», ΜΕ ΤΗΝ ΔΙΑΔΙΚΑΣΙΑ ΤΗΣ ΣΥΛΛΟΓΗΣ ΚΛΕΙΣΤΩΝ ΠΡΟΣΦΟΡΩΝ ΓΙΑ ΤΙΣ ΑΝΑΓΚΕΣ ΤΟΥ ΝΟΣΟΚΟΜΕΙΟΥ, ΠΡΟΫΠΟΛΟΓΙΣΜΟΥ ΔΑΠΑΝΗΣ 24.800,00 € ΣΥΜΠΕΡΙΛΑΜΒΑΝΟΜΕΝΟΥ ΦΠΑ 24% (20.000,00 € ΑΝΕΥ ΦΠΑ)**

Ο Διοικητής του Νοσοκομείου, αφού έλαβε υπόψη:

1. Τις διατάξεις του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» όπως ισχύει
2. Τις διατάξεις του ν. 4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»
3. Τον Ν. 4270/2014 (Α' 143) *«Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»*
4. *Τον* Ν. 4449*/*2017 (Α΄7) *«Υποχρεωτικός έλεγχος των ετήσιων και των ενοποιημένων χρηματο-οικονομικών καταστάσεων , δημόσια εποπτεία επί του ελεγκτικού έργου και λοιπές διατάξεις»*
5. Τον Ν. 4622/2019 περί επιτελικού κράτους *«οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης.*
6. Την Απόφαση ΦΓ8/55081/2020 - ΦΕΚ 4938/Β/9-11-2020 «Διαδικασία Ελέγχου από το Ελεγκτικό Συνέδριο της ύπαρξης, της λειτουργίας και της αποτελεσματικότητας Συστήματος Εσωτερικού Ελέγχου στους φορείς που υπάγονται στην ελεγκτική του δικαιοδοσία.»
7. Τον Ν. 4795/2021 Άρθρο 5 «Δομικά στοιχεία του Συστήματος Εσωτερικού Ελέγχου» όπου ορίζεται ότι οι φορείς του άρθρου 2 υποχρεούνται στην πλήρη καταγραφή και συνεχή ενημέρωση των διαδικασιών που αφορούν σε όλες τις λειτουργίες και τις δράσεις τους.
8. Την αριθ. πρωτ.6ΨΧ646907Ο-Ζ3Ν Απόφαση Ανάληψης Υποχρέωσης στο Μητρώο Δεσμεύσεων
9. Την αριθμ.11η/17.5.2023 Απόφαση Δ.Σ. Διενέργειας για την παροχή συμβουλευτικών υπηρεσιών Αναγνώρισης, Αξιολόγησης και Διαχείρισης Δημοσιονομικών Κινδύνων – Κατάρτιση Σχεδίου Χάρτη Διαδικασιών Παραγωγής Πράξεων με Δημοσιονομικές Συνέπειες για το Γενικό Νοσοκομείο Μυτιλήνης «ΒΟΣΤΑΝΕΙΟ», προϋπολογισμού δαπάνης 24.800,00 € συμπεριλαμβανομένου ΦΠΑ 24% (20.000,00 € άνευ ΦΠΑ) με τη διαδικασία της συλλογής σφραγισμένων προσφορών και Ορισμού των μελών της Επιτροπής Αξιολόγησης Προσφοράς.

**Σας προσκαλεί να καταθέσετε τεχνοοικονομική προσφορά**

# για την υπηρεσία «Συμβουλευτικές Υπηρεσίες Αναγνώρισης, Αξιολόγησης και Διαχείρισης Δημοσιονομικών Κινδύνων – Κατάρτιση Σχεδίου Χάρτη Διαδικασιών Παραγωγής Πράξεων με Δημοσιονομικές Συνέπειες για το Γενικό Νοσοκομείο Μυτιλήνης «ΒΟΣΤΑΝΕΙΟ», προϋπολογισμού δαπάνης 24.800,00€ συμπεριλαμβανομένου ΦΠΑ 24%.

 **1. ΠΕΡΙΕΧΟΜΕΝΟ ΠΡΟΣΦΟΡΑΣ**

Η τεχνοοικονομική σας προσφορά θα πρέπει να κατατεθεί στη Γραμματεία Πρωτοκόλλου ή να σταλεί μέχρι την

 **3-7-2023 ώρα 14.30πμ .**

Τα μέλη της Επιτροπής θα αποσφραγίσουν τις προσφορές στις **4/07/2023 και ώρα 11.00πμ**

 Η προσφορά υποβάλλεται συνταγμένη ή μεταφρασμένη επισήμως στην ελληνική γλώσσα (ενημερωτικά και τεχνικά φυλλάδια μπορούν να υποβάλλονται και στην αγγλική γλώσσα χωρίς να συνοδεύονται από μετάφραση στην ελληνική), **σε δύο αντίτυπα, ένα πρωτότυπο και ένα αντίγραφο**, και μέσα σε καλά σφραγισμένο φάκελο (κυρίως φάκελος), στον οποίο θα αναγράφονται ευκρινώς τα εξής:

**Στοιχεία Αποστολέα (υποψήφιου Αναδόχου/Χορηγητή):**

Ονοματεπώνυμο φυσικού ή Επωνυμία νομικού προσώπου, Ταχυδρομική διεύθυνση, Τηλέφωνο, Αριθμός τηλεομοιοτυπίας και διεύθυνση ηλεκτρονικού ταχυδρομείου (e-mail).

**Διεύθυνση υποβολής και στοιχεία του Διαγωνισμού :**

ΠΡΟΣ: (1) Γενικό Νοσοκομείο Μυτιλήνης «ΒΟΣΤΑΝΕΙΟ»
ΦΑΚΕΛΟΣ ΠΡΟΣΦΟΡΑΣ με αριθμό Πρόσκλησης: ΧΧ /23

Καταληκτική Ημερομηνία Υποβολής Προσφορών: ΧΧ-ΧΧ-2023 - 10:00πμ

ΤΙΤΛΟΣ: «**ΣΥΜΒΟΥΛΕΥΤΙΚΕΣ** **ΥΠΗΡΕΣΙΕΣ ΑΝΑΓΝΩΡΙΣΗΣ, ΑΞΙΟΛΟΓΗΣΗΣ ΚΑΙ ΔΙΑΧΕΙΡΙΣΗΣ ΔΗΜΟΣΙΟΝΟΜΙΚΩΝ ΚΙΝΔΥΝΩΝ – ΚΑΤΑΡΤΙΣΗ ΣΧΕΔΙΟΥ ΧΑΡΤΗ ΔΙΑΔΙΚΑΣΙΩΝ ΠΑΡΑΓΩΓΗΣ ΠΡΑΞΕΩΝ ΜΕ ΔΗΜΟΣΙΟΝΟΜΙΚΕΣ ΣΥΝΕΠΕΙΕΣ ΓΙΑ ΤΟ ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ**»

# Α. Φάκελος Δικαιολογητικών συμμετοχής

Προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, παρακαλούμε σύμφωνα με την παρ.1 του άρθρου 305 του προαναφερθέντος νόμου, μαζί με την προσφορά σας, να μας αποστείλετε τα παρακάτω δικαιολογητικά:

**α.** Απόσπασμα ποινικού μητρώου όλων των μελών του ΔΣ με χρόνο έκδοσης έως τρεις **(3) μήνες πριν την υποβολή τους).**

**β.** Πιστοποιητικό ΓΕΜΗ ή ισχύον καταστατικό από όπου να προκύπτουν εμφανώς τα μέλη του ΔΣ καθώς και ο νόμιμος εκπρόσωπος της εταιρείας με χρόνο έκδοσης **έως 30 εργάσιμες ημέρες πριν την υποβολή τους.**

**γ.** Φορολογική ενημερότητα που να αναγράφει για ΚΑΘΕ ΝΟΜΙΜΗ ΧΡΗΣΗ ΕΚΤΟΣ ΕΙΣΠΡΑΞΗΣ ΚΑΙ ΕΚΤΟΣ ΜΕΤΑΒΙΒΑΣΗΣ ΑΚΙΝΗΤΟΥ και να είναι σε **ισχύ τον χρόνο υποβολής της**.

**δ.** Ασφαλιστική ενημερότητα που να αναγράφει ΓΙΑ ΣΥΜΜΕΤΟΧΗ ΣΕ ΔΙΑΓΩΝΙΣΜΟ ΠΡΟΜΗΘΕΙΩΝ ΤΟΥ ΔΗΜΟΣΙΟΥ ΚΑΙ ΤΩΝ ΝΠΔΔ και ΓΙΑ ΣΥΜΜΕΤΟΧΗ ΣΕ ΔΗΜΟΠΡΑΣΙΕΣ και να είναι **σε ισχύ τον χρόνο υποβολής της.**

**ε.** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους με ημερομηνία εκτύπωσης μετά την ημερομηνία της παρούσας πρόσκλησης.

**στ.** Υπεύθυνη δήλωση του Ν. 1599/1986, ότι ο υποψήφιος οικονομικός φορέας θα δηλώνει ότι:

i) αποδέχεται πλήρως τους όρους της παρούσας πρόσκλησης ii) τα αναφερόμενα στην προσφορά του στοιχεία είναι αληθή και ακριβή, iii) παραιτείται από κάθε δικαίωμα αποζημίωσής του σχετικά με οιαδήποτε απόφαση του Νοσοκομείου περί αναβολής ή ακύρωσης – ματαίωσης της παρούσης διαδικασίας.

# Β. Φάκελος τεχνικής προσφοράς

Στο φάκελο τοποθετείται, η **τεχνική πρόταση προσέγγισης του έργου**, η οποία θα αναφέρει συνοπτικά τον τρόπο με τον οποίο ο συμμετέχων σκοπεύει να προσεγγίσει το έργο και των μεθόδων ή/και εργαλείων που θα χρησιμοποιήσει σχετικά, καθώς και τα έγγραφα και τα δικαιολογητικά που κατά την κρίση του αποδεικνύουν την ικανότητά του να υλοποιήσει το αντικείμενο του διαγωνισμού, σύμφωνα και με το Παράρτημα Ι. Το περιεχόμενο της Τεχνικής Προσφοράς θα πρέπει ανά φύλλο, να έχει μονογραφή από τον συμμετέχοντα.

Η Τεχνική Πρόταση πρέπει να αναφέρει συνοπτικά:

1. τη μεθοδολογία βάσει της οποίας θα υλοποιηθεί το έργο
2. τα παραδοτέα και τη μεθοδολογία παραγωγής τους
3. το χρονοδιάγραμμα υλοποίησης της εργασίας
4. τις προτεινόμενες διαδικασίες διοίκησης, προγραμματισμού, διαχείρισης, ελέγχου και διασφάλισης ποιότητας του έργου.
5. σύνθεση ομάδας έργου

#  Γ. Φάκελος οικονομικής προσφοράς

Η Οικονομική προσφορά του υποψηφίου αναδόχου θα κατατεθεί με τιμή σε ευρώ. Στην τιμή θα περιλαμβάνονται οι τυχόν υπέρ τρίτων κρατήσεις, καθώς και κάθε άλλη νόμιμη επιβάρυνση που προβλέπεται από τις ισχύουσες διατάξεις, εκτός από τον ΦΠΑ, που θα δίνεται ξεχωριστά, είτε ως ποσοστό, είτε ως απόλυτη τιμή.

Η τιμή της προσφοράς **δεν** πρέπει να υπερβαίνει την προϋπολογιζόμενη δαπάνη.

Στην οικονομική προσφορά να αναφέρεται ότι ο χρόνος ισχύος της προσφοράς είναι εκατόν είκοσι (120) ημερολογιακές ημέρες από το άνοιγμα των προσφορών.

Προσφορά που είναι αόριστη και ανεπίδεκτη εκτίμησης ή είναι υπό αίρεση απορρίπτεται.

#  1. ΚΡΙΤΗΡΙΟ ΚΑΤΑΚΥΡΩΣΗΣ

Η κατακύρωση θα γίνει με κριτήριο τη χαμηλότερη τιμή ανά ζητούμενο είδος για όσες προσφορές πληρούν τις ελάχιστες ζητούμενες τεχνικές προδιαγραφές που επισυνάπτονται στο Παράρτημα Ι.

Σύμφωνα με το αρ.42 του Ν.4782/2021 (Συμπλήρωση αποσαφήνιση πληροφοριών και δικαιολογητικών), σε περίπτωση που οι υποβληθείσες πληροφορίες ή η τεκμηρίωση είναι ή εμφανίζονται ελλιπείς ή λανθασμένες ή όταν λείπουν συγκεκριμένα έγγραφα, οι συμμετέχουσες εταιρείες κατόπιν σχετικής προσκλήσεως καλούνται να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες/ την τεκμηρίωση, εντός προθεσμίας όχι μικρότερης των δέκα (10) και όχι μεγαλύτερης των είκοσι (20) ημερών.

# 2. ΤΡΟΠΟΣ ΠΛΗΡΩΜΗΣ - ΚΡΑΤΗΣΕΙΣ

Όλες οι πληρωμές θα γίνονται σε ευρώ με την προσκόμιση των νομίμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων.

Για όλες τις πληρωμές θα εκδίδονται τα απαραίτητα νόμιμα παραστατικά*Ι* δικαιολογητικά. Από κάθε τιμολόγιο του Προμηθευτή θα γίνονται όλες οι νόμιμες κρατήσεις, σύμφωνα με τους ισχύοντες κάθε φορά Νόμους και τις σχετικές Εγκυκλίους των αρμόδιων Υπουργείων.

Οι κρατήσεις οι οποίες βαρύνουν τον προμηθευτή είναι οι ακόλουθες:

α) Υπέρ Οργανισμών Ψυχικής Υγείας (Φ.Ε.Κ. 545 Β’ /24-3-’09): 2,00 %.

β) Ο προβλεπόμενος από το άρθρο 64 Κεφ. Β παρ. 2 του Ν. 4172/13 φόρος εισοδήματος αξίας 4% για υλικά, ο οποίος παρακρατείται κατά την πληρωμή του τιμήματος επί καθαρού ποσού.

γ) Υπέρ της Ενιαίας Ανεξάρτητης Αρχής Δημοσίων Συμβάσεων: κράτηση 0,07% επί της αξίας κάθε πληρωμής προ φόρων και κρατήσεων (Ν. 4146/13 - Ν. 4013/11-Ν. 4412/16).

δ) Τέλος χαρτοσήμου ποσοστού 3% επί του ποσού της ανωτέρω κράτησης, πλέον εισφοράς υπέρ Ο.Γ.Α. ποσοστού 20%.

ε) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε άλλης συμπληρωματικής σύμβασης υπέρ της Αρχής Εξέτασης Προδικαστικών Προσφυγών (Α.Ε.Π.Π), καθώς και των λοιπών λεπτομερειών εφαρμογής της παρ. 3 του αρ. 350 του ν. 4412/2016 (Α΄147). Στην παραπάνω κράτηση παρακρατείται επίσης το αναλογούν χαρτόσημο 3% υπέρ Δημοσίου και ΟΓΑ χαρτοσήμου 20%.

Ο αναλογούν Φ.Π.Α. επί τοις εκατό (%) βαρύνει το Νοσοκομείο.

# 3. ΚΑΤΑΡΤΙΣΗ ΣΥΜΒΑΣΗΣ - ΓΕΝΙΚΟΙ ΟΡΟΙ ΣΥΜΒΑΣΗΣ

Μετά την επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού εντός δεκαπέντε (15) ημερών από την κοινοποίηση σχετικής έγγραφης ειδικής πρόσκλησης.

Αν παρέλθει η προθεσμία των ανωτέρω δεκαπέντε (15) ημερών χωρίς ο ανάδοχος να έχει παρουσιαστεί για να υπογράψει τη Σύμβαση, κηρύσσεται έκπτωτος και η διαδικασία ανάθεσης ματαιώνεται, σύμφωνα με τις παρ. 4 και 7 του άρθρου 105 του Ν. 4412/2016.

Εγγυήσεις συμμετοχής και καλής εκτέλεσης δεν απαιτούνται. Για ό, τι δεν προβλέπεται από την παρούσα πρόσκληση εφαρμόζονται οι περί προμηθειών του Δημοσίου διατάξεις, όπως ισχύουν κάθε φορά.

  **Ο ΔΙΟΙΚΗΤΗΣ ΤΟΥ Γ.Ν. ΜΥΤΙΛΗΝΗΣ**

  **«ΒΟΣΤΑΝΕΙΟ»**

 **ΚΑΜΠΟΥΡΗΣ ΓΕΩΡΓΙΟΣ**

# ΠΑΡΑΡΤΗΜΑ I

**ΤΕΚΜΗΡΙΩΣΗ ΑΝΑΓΚΑΙΟΤΗΤΑΣ - ΑΝΤΙΚΕΙΜΕΝΟ ΤΟΥ ΕΡΓΟΥ - ΤΕΧΝΙΚΕΣ ΠΡΟΔΙΑΓΡΑΦΕΣ**

Στο Ν. 4622/2019 περί επιτελικού κράτους (άρθρο 39) προβλέπεται η εγκατάσταση σε όλους τους δημόσιους εν γένει φορείς συστήματος εσωτερικού ελέγχου για την αντιμετώπιση δημοσιονομικών κινδύνων που τους απειλούν.

Ένα Σύστημα Εσωτερικού Ελέγχου είναι ένα σύνολο οργανωτικών πολιτικών και διαδικασιών για την εξασφάλιση της αξιόπιστης τήρησης αρχείων, τη διασφάλιση περιουσιακών στοιχείων, την προώθηση της επιχειρησιακής αποδοτικότητας, και για την παρακολούθηση της συμμόρφωσης με πολιτικές και οδηγίες.

Ο λειτουργικός και ευρύτερος ορισμός του Συστήματος Εσωτερικού Ελέγχου περιλαμβάνει δράσεις όπως: την εποπτεία της Διοίκησης του φορέα για να εξασφαλιστεί ότι υπάρχει επαρκές επίπεδο χρηματοδότησης για την παροχή των υπηρεσιών, οι διαδικασίες είναι σύμφωνες με τις ισχύουσες νομικές διατάξεις, και οι επιχειρησιακές πρακτικές είναι σύμφωνες με τις καθορισμένες πολιτικές, επιχειρησιακούς στόχους και κριτήρια απόδοσης.

Το Σύστημα Εσωτερικού Ελέγχου σχετίζεται με τη θέσπιση ενός συστήματος όπου όλες οι ενέργειες παρακολουθούνται προληπτικά, οι παρατυπίες διορθώνονται και οι ελλείψεις αναφέρονται στη Διοίκηση.

Οι δράσεις αυτές διατρέχουν όλες τις λειτουργίες του οργανισμού σε συνεχή βάση». Η έλλειψη αυτών των οργανωτικών πολιτικών και διαδικασιών, δηλαδή των δικλίδων εσωτερικού ελέγχου, μπορεί να οδηγήσει σε προβλήματα όπως: 1) ανήθικες, αντιοικονομικές, μη αποδοτικές και αναποτελεσματικές λειτουργίες, 2) αδύναμους κρίκους λογοδοσίας, 3) παράνομες ενέργειες, και 4) έλλειψη μέτρων προστασίας κατά της σπατάλης, της κατάχρησης, της κακοδιαχείρισης, των λαθών, της απάτης και των παρατυπιών.

Ο σύγχρονος ορισμός του συστήματος εσωτερικού ελέγχου κινείται πέρα από την παραδοσιακή εστίαση στον οικονομικό έλεγχο, ώστε να παρέχει στη Διοίκηση του φορέα τη δυνατότητα να επιβλέπει την αποτελεσματική παροχή υπηρεσιών. Ως εκ τούτου, το σύγχρονο σύστημα εσωτερικού ελέγχου είναι ένα εργαλείο της διοίκησης για να διασφαλιστεί ότι η ηγεσία του οργανισμού:

1) λειτουργεί σύμφωνα με τις καθιερωμένες πολιτικές και διαδικασίες,

2) παρέχει υπηρεσίες αποδοτικά και αποτελεσματικά,

3) προστατεύει τα περιουσιακά στοιχεία και τα πάγια από παράτυπη χρήση,

4) διατηρεί έγκαιρους και ακριβείς λογαριασμούς, και

5) παράγει πληροφορίες οικονομικού και μη περιεχομένου με ακρίβεια.

**Σύμφωνα με το ΦΕΚ. 4938/Β’/9-11-2020** ορίζονται τα εξής: «Δεν υφίσταται σύστημα εσωτερικού ελέγχου σε φορέα, ακόμη και όταν λειτουργεί σε αυτόν γραφείο Εσωτερικού Ελεγκτή, αν δεν έχουν καταγραφεί από τον φορέα αναλυτικά οι διαδικασίες παραγωγής ή διενέργειας πράξεων με δημοσιονομικές συνέπειες και αν, για τις ειδικότερες ενέργειες που συνθέτουν τις επιμέρους διαδικασίες, δεν έχουν εντοπισθεί μέσω κατ’ιδίαν εκτίμησης των δημοσιονομικών υπευθύνων ή ύστερα από εμπεριστατωμένη εκτίμηση ειδικών αναλυτών, οι δημοσιονομικοί κίνδυνοι και δεν έχουν επιπλέον προβλεφθεί δικλίδες προς αντιμετώπιση των κινδύνων αυτών (ενδογενής έλεγχος).»

 Το σύστημα εσωτερικού ελέγχου αποβλέπει στην εκμηδένιση ή ελαχιστοποίηση των δημοσιονομικών κινδύνων με τη χρήση των κατάλληλων δικλίδων, οι οποίες επιλέγονται ύστερα από εκτίμηση της σοβαρότητας του κινδύνου, της πιθανότητας επέλευσής του και της θυσίας που συνεπάγεται η κινητοποίηση των μέσων αντιμετώπισής του. Ως δημοσιονομικοί κίνδυνοι νοούνται ιδίως:

1. Ο κίνδυνος αυθαίρετης υλικής αφαίρεσης ή καταστροφής της περιουσίας του φορέα (λ.χ. υπεξαίρεση).

2. Ο κίνδυνος απεμπόλησης από τον φορέα δημόσιων αξιώσεών του εις βάρος τρίτων (λ.χ. μη είσπραξη φόρου).

3. Ο κίνδυνος ανάληψης από τον φορέα δημόσιων υποχρεώσεων χωρίς δυνατότητα εκπλήρωσης (λ.χ. δάνεια).

4. Ο κίνδυνος μη σύννομης χορήγησης από τον φορέα δικαιωμάτων υπέρ τρίτων (λ.χ. μη νόμιμη απευθείας ανάθεση).

5. Ο κίνδυνος μη σύννομης εκταμίευσης από τον φορέα δημόσιου χρήματος ή διάθεσης περιουσίας (λ.χ. πληρωμή χωρίς υπαρκτή παραλαβή), και

6. Ο κίνδυνος διάθεσης από τον φορέα δημόσιου χρήματος χωρίς εγγυήσεις για την επίτευξη του καλύτερου αποτελέσματος (λ.χ. σπάταλη διαχείριση).

**Σύμφωνα με το υπ. Αριθμόν 2777 29/01/2021 έγγραφο του Διοικητή της Ενιαίας Αρχής Διαφάνειας** σε περιόδους σημαντικής πίεσης στα δημόσια οικονομικά, ένα αποτελεσματικό Σύστημα Εσωτερικού Ελέγχου διασφαλίζει την επίτευξη του στρατηγικού στόχου της χρηστής δημοσιονομικής διαχείρισης κάθε φορέα. Επομένως είναι ιδιαίτερα κρίσιμη η εξειδίκευση των δομικών στοιχείων του Συστήματος Εσωτερικού Ελέγχου σε κρίσιμες διαδικασίες, όπως είναι η σχεδίαση και εκτέλεση του προϋπολογισμού, η διενέργεια και πληρωμή δαπανών, η τήρηση του μητρώου δεσμεύσεων και η παραγωγή δημοσιονομικών αναφορών.

Σημαντικό επίσης είναι ο φορέας να διαθέτει ένα ολοκληρωμένο πλαίσιο εντοπισμού και αξιολόγησης των κινδύνων που απειλούν την επίτευξη των στόχων του, σχετικά με την οικονομική διαχείριση και τις δημοσιονομικές αναφορές.

Στόχος της ανάθεσης της εκπόνησης εγχειριδίου που θα περιγράφει αναλυτικά τις διαδικασίες, τις υφιστάμενες δικλείδες ασφαλείας και τους δημοσιονομικούς κινδύνους ανά ελεγκτικό κύκλωμα είναι να αποτελέσει τη ραχοκοκαλιά για την ανάπτυξη και εφαρμογή ενός ολοκληρωμένου Συστήματος Εσωτερικού Ελέγχου Δημοσιονομικής Διαχείρισης σε κάθε δημόσιο φορέα, προκειμένου στη συνέχεια να αξιολογηθεί και να βελτιωθεί, σύμφωνα με τις επιταγές του Ελεγκτικού Συνεδρίου, όπως εκφράστηκαν μέσω των επιστολών του Προέδρου αυτού, προς τους φορείς της γενικής κυβέρνησης, όσο και με τις πρόσφατες αποφάσεις της Ολομέλειας αυτού (αρ. ΦΓ8/28662/2020, Β’ 2424 και ΦΓ8/55081/2020, Β’ 4938).

**Σύμφωνα με** Άρθρο 5 του Ν. 4795/2021 «Δομικά στοιχεία του Συστήματος Εσωτερικού Ελέγχου» ορίζεται ότι α) το Σύστημα Εσωτερικού Ελέγχου αναφέρεται σε ένα οργανωμένο πλέγμα λειτουργιών και διαδικασιών, το οποίο περιλαμβάνει το σύστημα διακυβέρνησης, τη διαχείριση κινδύνων, το κανονιστικό πλαίσιο, τις πολιτικές, τις διαδικασίες, τις εντολές, καθώς και τη λειτουργία Εσωτερικού Ελέγχου β) οι φορείς του άρθρου 2 υποχρεούνται στην πλήρη καταγραφή και συνεχή ενημέρωση των διαδικασιών που αφορούν σε όλες τις λειτουργίες και τις δράσεις τους.

**Αντικείμενο**

**Κατάρτιση εγχειριδίου Διαδικασιών κατόπιν Αξιολόγησης – Εκτίμησης Δημοσιονομικών Κινδύνων**

Κατάρτιση σχεδίου - εγχειριδίου που θα περιγράφονται αναλυτικά οι διαδικασίες, οι υφιστάμενες δικλείδες ασφαλείας και οι κίνδυνοι ανά ελεγκτικό κύκλωμα προς προτυποποίηση και βελτιστοποίηση των υφιστάμενων διαδικασιών του Νοσοκομείου κατόπιν αξιολόγησης – εκτίμησης των δημοσιονομικών κινδύνων.

Το εγχειρίδιο θα περιγράφει ενδεικτικά και θα περιλαμβάνει:

-αναφορά στο υφιστάμενο Σύστημα Εσωτερικού Ελέγχου

-καταγραφή της ροής/στάδια διαδικασιών που περιέχουν δημοσιονομικό κίνδυνο ανά ελεγκτικό κύκλωμα

-καταγραφή των δημοσιονομικών κινδύνων ανά ελεγκτικό κύκλωμα

-καταγραφή των δικλείδων ασφαλείας ανά ελεγκτικό κύκλωμα

- καταγραφή προτεινόμενων – προβλεπόμενων δικλίδων προς αντιμετώπιση – μείωση της έκθεσης του φορέα σε δημοσιονομικούς κινδύνους και βελτιστοποίηση της λειτουργικότητας του Νοσοκομείου.

***Στάδιο 1 – Συγκέντρωση και επεξεργασία απαιτούμενου υλικού – Χαρτογράφηση***

Συλλογή όλων των απαραίτητων πληροφοριών και επισκόπηση των ήδη υπάρχων πολιτικών, διαδικασιών, συστημάτων και πρακτικών που έχουν εισαχθεί και ακολουθούνται στην καθημερινή λειτουργία του Νοσοκομείου με σκοπό την καλύτερη κατανόηση του εσωτερικού και εξωτερικού περιβάλλοντος αυτού.

Ανάλυση των στοιχείων που θα συλλεχθούν με στόχο τον εντοπισμό των σημείων ελέγχου που έχουν εισαχθεί στις υφιστάμενες διαδικασίες λειτουργίας του Νοσοκομείου.

Αξιοποίηση των εκθέσεων των εξωτερικών και εσωτερικών ελεγκτών προκειμένου να αξιολογηθεί το περιβάλλον ελέγχου.

Στο στάδιο αυτό θα καλυφθούν πέντε συστατικά (περιβάλλον ελέγχου, αξιολόγηση κινδύνων, σημεία ελέγχου – διαδικασίες, πληροφόρηση & επικοινωνία, παρακολούθηση) ενός συστήματος εσωτερικού ελέγχου:

Περιβάλλον ελέγχου

Πραγματοποίηση συνεντεύξεων με τα αρμόδια στελέχη του Νοσοκομείου με σκοπό την αξιολόγηση του περιβάλλοντος ελέγχου του.

Πιο συγκεκριμένα, θα χρησιμοποιηθούν συγκεκριμένα ερωτηματολόγια, checklists και αναλυτικά προγράμματα ελέγχου που έχουν σχεδιαστεί για το σκοπό αυτό έχοντας σαν στόχο την ελαχιστοποίηση της πιθανότητας μη αναγνώρισης σχετικών κινδύνων ή δικλείδων ασφαλείας.

Πιο συγκεκριμένα στο στάδιο αυτό θα εξεταστεί:

* Αν το γενικότερο πλαίσιο διακυβέρνησης είναι σύννομο και εξασφαλίζεται η έγκαιρη και ακριβή γνωστοποίηση όλων των σημαντικών θεμάτων που αφορούν το Νοσοκομείο.
* Τις διαδικασίες, πολιτικές, κανονισμούς ως προς τη συμφωνία του με τις βέλτιστες πρακτικές.
* Τα οργανογράμματα και τις γραμμές επικοινωνίας.
* Τα όρια ευθύνης και δικαιοδοσίας των διαφόρων βαθμίδων διοίκησης.
* Την επάρκεια του συστήματος παραγωγής των απαραίτητων στοιχείων και τη συμμόρφωση με το θεσμικό πλαίσιο και την διαδικασία κατάρτισης του ετήσιου προϋπολογισμού στα πλαίσια της στρατηγικής Νοσοκομείου και τις διαδικασίες που ακολουθούνται σε περίπτωση αποκλίσεων.

Διαδικασία Αναγνώρισης Κινδύνων

Σε αυτό το στάδιο θα διενεργηθούν συνεντεύξεις με τα αρμόδια στελέχη του Νοσοκομείου για την συγκέντρωση των απόψεων τους σχετικά με:

* τους βασικούς στόχους του Νοσοκομείου,
* τους σημαντικότερους κινδύνους που χαρακτηρίζουν τους στόχους αυτούς,
* την στρατηγική διαχείρισης των κινδύνων, και
* τη γενικότερη κουλτούρα διαχείρισης κινδύνων του φορέα.

Στο στάδιο αυτό θα καλυφθούν λεπτομερώς:

* Ο ρόλος της Διοίκησης στα πλαίσια της Διαχείρισης των κινδύνων
* Οι μηχανισμοί προσδιορισμού, ανάλυσης, ελέγχου και διαχείρισης κάθε μορφής κινδύνου που ενέχει η λειτουργία του Νοσοκομείου.

Αξιολόγηση Ελεγκτικών Μηχανισμών και Δικλείδων Ασφαλείας του συνόλου των εργασιών – διαδικασιών που εφαρμόζονται σήμερα στο Νοσοκομείο.

Στο στάδιο αυτό θα πραγματοποιηθεί αξιολόγηση των ελεγκτικών μηχανισμών και των δικλείδων ασφαλείας σε όλες τις υπηρεσίες του Νοσοκομείου. Για όλες τις υπηρεσίες που θα καλυφθούν, θα εξεταστούν οι πρόσφατα αναπτυγμένες πολιτικές και διαδικασίες που έχουν υιοθετηθεί για την κάλυψη των σχετικών με κάθε μονάδα κινδύνων.

Για το σκοπό αυτό ο ανάδοχος θα παραλάβει για κάθε υπηρεσία όλα τα εγχειρίδια πολιτικών και διαδικασιών, ενώ παράλληλα θα πραγματοποιηθούν από τον ανάδοχο συνεντεύξεις με όλα τα αρμόδια στελέχη κάθε υπηρεσίας έτσι ώστε να κατανοηθούν πλήρως τα σημεία ελέγχου που έχουν εισαχθεί για κάθε διεύθυνση. Στη συνέχεια θα πραγματοποιηθούν έλεγχοι επιβεβαίωσης (walk through tests) ώστε να επιβεβαιωθεί ότι το σύστημα λειτουργεί όπως έχει περιγράφει και εμφανίζεται στις σχετικές διαδικασίες

***Στάδιο 2 – Καταγραφή διαδικασιών που περιέχουν δημοσιονομικό κίνδυνο, ανάλυση των δημοσιονομικών κινδύνων και δικλείδων ασφαλείας ανά διαδικασία***

* Εκπόνηση προσχεδίου (draft έκδοσης) των διαδικασιών, των δημοσιονομικών κινδύνων ανά διαδικασία και των δικλείδων ασφαλείας ανά διαδικασία.
* Αξιολόγηση των Δημοσιονομικών κινδύνων βάσει των υφιστάμενων δικλείδων ασφαλείας.
* Αποστολή στα αρμόδια στελέχη των αντίστοιχων διευθύνσεων. Παροχή επεξηγηματικών πληροφοριών και καταγραφή των σχολίων τους και ενδεχόμενων προτάσεων από την πλευρά τους.
* Καταγραφή τυχόν τροποποιήσεων στα προσχέδια των διαδικασιών που θα προκύψουν από το προηγούμενο βήμα.
* Εκπόνηση προτάσεων εισαγωγής δικλείδων ασφαλείας ανά διαδικασία που εμπεριέχει δημοσιονομικό κίνδυνο.
* Αποστολή στα αρμόδια στελέχη των αντίστοιχων διευθύνσεων. Παροχή επεξηγηματικών πληροφοριών και καταγραφή των σχολίων τους και ενδεχόμενων προτάσεων από την πλευρά τους.
* Εκπόνηση τελικού προσχεδίου και αποστολή τους στη Διοίκηση για έγκριση.
* Καταγραφή τυχόν τροποποιήσεων στα τελικά προσχέδια των διαδικασιών που θα προκύψουν από το προηγούμενο βήμα.
* Οριστικοποίηση και έγκριση από τη Διοίκηση.

**Παραδοτέα**

* Ο Προγραμματισμός του Έργου είναι ένα από τα πιο κρίσιμα εργαλεία. Προσδίδεται αξία α) με την κατανόηση της στρατηγικής και των στόχων του Νοσοκομείου και στη συνέχεια β) με τον καθορισμό του καλύτερου τρόπου με τον οποίο μπορεί να υποστηριχθεί η επίτευξη των στόχων του. Ενδεικτικά το στάδιο αυτό περιλαμβάνει την ενημέρωση των τμημάτων που θα πραγματοποιηθούν συναντήσεις για προκαταρκτική μελέτη, τον καθορισμό των σημαντικότερων διαδικασιών & το εύρος του ελέγχου βάσει της Νομοθεσίας και των Διεθνών προτύπων, την συγκέντρωση στοιχείων του ελέγχου, προσδιορισμός των πιθανών προβληματικών περιοχών.
* Παράδοση σχεδίου - εγχειριδίου που θα περιγράφει αναλυτικά τις διαδικασίες και τους δημοσιονομικούς κινδύνους ανά ελεγκτικό κύκλωμα προς ενδυνάμωση του Συστήματος Εσωτερικού Ελέγχου, περιορισμό των υφιστάμενων δημοσιονομικών κινδύνων και προτυποποίηση - βελτιστοποίηση των υφιστάμενων διαδικασιών που περιέχουν δημοσιονομικό κίνδυνο.

**Χρονοδιάγραμμα Παραδοτέων**

|  |  |  |
| --- | --- | --- |
| **Περιγραφή Εργασίας** | **Φάση** | **Διάρκεια** |
| Προγραμματισμός του έργου | 1η | Μέχρι 10 ημέρες από την υπογραφή της σύμβασης |
| Παράδοση σχεδίου - εγχειριδίου που θα περιγράφει αναλυτικά τις διαδικασίες και τους δημοσιονομικούς κινδύνους ανά ελεγκτικό κύκλωμα προς ενδυνάμωση του Συστήματος Εσωτερικού Ελέγχου, περιορισμό των υφιστάμενων δημοσιονομικών κινδύνων και προτυποποίηση - βελτιστοποίηση των υφιστάμενων διαδικασιών που περιέχουν δημοσιονομικό κίνδυνο | 2η | Μέχρι 28/07/2023 |

**Δικαίωμα συμμετοχής – κριτήρια επιλογής αναδόχου :**

-Ο μειοδότης-οικονομικός φορέας κατά την υπογραφή της Σύμβασης θα προσκομίσει Υπεύθυνη Δήλωση του Ν. 1599/1986 με θεωρημένο το γνήσιο της υπογραφής από αρμόδια Αρχή στην οποία θα αναγράφεται ότι τηρεί τις υποχρεώσεις του όπως αυτές απορρέουν από το άρθρο 18 παρ.2 του Ν.4412/2016 και ότι δεν βρίσκεται σε μια από τις καταστάσεις των άρθρων 73 και 74 του Ν.4412/2016 καθώς και ότι δεν συντρέχουν οι λόγοι αποκλεισμού όπως αυτοί ορίζονται στα άρθρα 79 έως 81 του Ν.4412/2016.

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται **σωρευτικά επί ποινή αποκλεισμού:**

* Οι οικονομικοί φορείς για την παρούσα διαδικασία σύναψης σύμβασης οφείλουν επί ποινή απόρριψης να συμμορφώνονται με το Σύστημα Διαχείρισης Ποιότητας ΕΝ ISO 9001 σε ισχύ ή άλλο ισοδύναμο πιστοποιητικό σε ισχύ. Το πεδίο εφαρμογής του πιστοποιημένου κατά ISO 9001 Συστήματος Διαχείρισης Ποιότητας θα πρέπει να καλύπτει το συμβατικό αντικείμενο (Υπηρεσίες Διαχείρισης Κινδύνων Οργανισμών Δημασίου).

Η ομάδα έργου θα πρέπει να αποτελείται από τουλάχιστον 4 μέλη.

**Α. Υπεύθυνος Έργου (Project Manager) (Α’ Μέλος)**

* Ο Υπεύθυνος – Διαχειριστής του έργου πρέπει να είναι Πιστοποιημένος Διαχειριστής Έργων (Project Manager)
* να είναι κάτοχος τίτλου σπουδών ανώτατης πανεπιστημιακής εκπαίδευσης της ημεδαπής ή αναγνωρισμένου ως ισότιμου τίτλου σπουδών της αλλοδαπής με κατεύθυνση την Οικονομική Επιστήμη ή την ελεγκτική και να κατέχει Μεταπτυχιακές σπουδές σε οικονομικό αντικείμενο, είτε στο αντικείμενο της Διαχείρισης Κινδύνων.
* να κατέχει ειδίκευση σε θέματα εσωτερικού ελέγχου ή/και ελεγκτικής ή/και διαχείρισης κινδύνων η οποία να τεκμηριώνεται είτε με Διδακτορικές σπουδές του αντικειμένου, είτε με Πιστοποίηση Διαχειριστή Κινδύνων «CRMA» από το Διεθνές Ινστιτούτο Εσωτερικών Ελεγκτών και να είναι ενταγμένος στο Μητρώο Εσωτερικών Ελεγκτών του Υπουργείου Οικονομικών,
* να είναι πιστοποιημένος εμπειρογνώμονας δικλείδων ασφαλείας (CCS) και να κατέχει άδεια λογιστή Α’ τάξης,
* να έχει αποδεδειγμένη εμπειρία σε έργα παροχής υπηρεσιών Εσωτερικού Ελέγχου ή Διαχείρισης Κινδύνων σε Δημόσιες Μονάδες Υγείας άνω των 5 ετών, η οποία να αποδεικνύεται με βεβαιώσεις καλής εκτέλεσης.
* να κατέχει πιστοποιητικό καλής γνώσης Ηλεκτρονικών Υπολογιστών ECDL progress και Άριστη γνώση της Αγγλικής Γλώσσας (C2).
* **Β. (Β’ Μέλος Ομάδας Έργου)**
* ενταγμένος στο Μητρώο Εσωτερικών Ελεγκτών του Υπουργείου Οικονομικών
* Να κατέχει Πτυχίο Οικονομικών Επιστημών ή Οργάνωσης & Διοίκησης Επιχειρήσεων ή Λογιστικής & Χρηματοοικονομικής ή άλλου συναφούς γνωστικού αντικειμένου από Α.Ε.Ι. της ημεδαπής ή αντίστοιχο αναγνωρισμένο εκπαιδευτικό ίδρυμα της αλλοδαπής
* Να κατέχει Μεταπτυχιακό δίπλωμα συναφούς γνωστικού αντικειμένου ή τίτλο πιστοποίησης Εσωτερικού Ελεγκτή
* Επαγγελματική εμπειρία τουλάχιστον τριών (3) ετών στον Εσωτερικό Έλεγχο ή στη Διαχείριση Κινδύνων, σε Δημόσιες Μονάδες Υγείας, είτε σε εταιρείες που παρέχουν σχετικές υπηρεσίες σε Δημόσιους φορείς

**Γ. (Γ’ Μέλος Ομάδας Έργου)**

* να είναι κάτοχος τίτλου σπουδών πανεπιστημιακής εκπαίδευσης της ημεδαπής ή αναγνωρισμένου ως ισότιμου τίτλου σπουδών της αλλοδαπής.
* να κατέχει αποδεδειγμένη εμπειρία σε έργα παροχής υπηρεσιών Εσωτερικού Ελέγχου ή Διαχείρισης Κινδύνων, τουλάχιστον 3 ετών, είτε σε Δημόσιες Μονάδες Υγείας είτε σε εταιρείες που παρέχουν σχετικές υπηρεσίες.

**Δ. (Δ’ Μέλος Ομάδας Έργου)**

* να είναι κάτοχος τίτλου σπουδών ανώτατης πανεπιστημιακής εκπαίδευσης της ημεδαπής ή αναγνωρισμένου ως ισότιμου τίτλου σπουδών της αλλοδαπής με κατεύθυνση την Διοίκηση Επιχειρήσεων και Οργανισμών ή την Οικονομική Επιστήμη.
* να έχει τουλάχιστον τριετή αναγνωρισμένη προϋπηρεσία σε Οικονομική Υπηρεσία Δημόσιου Φορέα.